作者：张辑
词牌/韵律：贺新郎

paragraphs: 绿阴凉尊俎。
映双旌、飞翻新带，日边恩露。
千里湖山添鲜碧，玉宇光浮眉妩。
料范老、应难独步。
君亦胸中兵十万，把甘霖、小小春东楚。
江上早，一犁雨。
赤城霞起连天姥。
有丹经、亲曾密授，八篇奇语。
道骨仙风骑鲸客，合侍红云帝所。
且画戟、清香时度。
散入邦人箫鼓里，恰春留、芍药丛歌舞。
还更咏，大鹏赋。